Jon Kerrining singan oyog‘i operatsiya qilindi

AQSh davlat kotibi Jon Kerrining singan oyog‘i operatsiya qilindi, deya xabar bermoqda “RBK” Davlat departamenti matbuot kotibi Mari Xarfga tayanib.

“U operatsiyadan chiqdi. Hammasi yaxshi o‘tdi”, — dedi u. Shuningdek Kerrining ahvoli yaxshi ekanligi va ayni paytda dam olayotgani, operatsiyani Bostondagi Massachusets umumiy kasalxonasi shifokorlari o‘tkazgani xabar qilindi.
Eslatib o‘tamiz, 31-may kuni Jon Kerri Fransiyaning Syonze shahri yaqinida Tur de Frans yo‘nalishi bo‘yicha turneda velosipeddan yiqilgan va vertolyotda Jenevadagi kasalxonalardan biriga yetkazilgan edi. Shundan so‘ng Kerri Madrid va Parijga tashrifini bekor qilib, davolanishga AQShga qaytib ketdi.